stanford-oval/wikipedia huggingface dataset:
יפרסון פרפאן
קריירה > קריירת מועדונים

פרפאן החל את הקריירה המקצוענית שלו במדי אליאנסה לימה המקומית, בה חתם בשנת 2001, אחרי שעבר במחלקות הנוער של המועדון דפורטיבו מוניסיפל. על אף שערך מספר הופעות בהרכב הראשון של אליאנסה ב-2001, הוא פרץ לתודעה שנה לאחר מכן ב-2002, אחרי שהפך לשחקן מפתח בקבוצתו וסייע לאליאנסה לזכות באליפות ליגת העל הפרואנית.
בעונתו האחרונה בפרו ב-2004, הוא כבש 14 שערים, ועזר למועדונו לזכות באליפות נוספת. אחרי העונה הזו, פרפאן נרכש על ידי המועדון ההולנדי פ.ס.וו. איינדהובן, אחרי שהמאמן ההולנדי הוב סטיבנס עקב אחריו במשך זמן מה. איינדהובן שילמה עבורו 2 מיליון אירו. באיינדהובן נחשב פרפאן לכובש מחונן, ותרם לזכותה שערים רבים והיה שותף לעליית המועדון לחצי גמר ליגת האלופות בעונת 2004-2005. כמו כן, פרפאן היה שותף לזכייתה הרצופה בארבע אליפויות הליגה ההולנדית ופעם אחת בגביע ההולנדי.
באיינדהובן הוא שיחק במשך ארבע שנים, וב-5 ביוני 2008, מועדון הכדורגל הגרמני שאלקה 04 דיווח שרכש את השחקן תמורת 10 מיליון אירו. ב-10 ביוני 2008, העסקה הושלמה רשמית, ופרפאן חתם בשורות שאלקה על חוזה לארבע שנים.
ב-3 ביולי 2011 העלה פרפאן את שאלקה לרבע גמר ליגת האלופות אחרי צמד נגד ולנסיה שכלל בעיטה חופשית. באותה העונה זכה עם הקבוצה בגביע הגרמני, ובעונה שלאחר מכן בסופר קאפ הגרמני.
בעונת 2014/15 מיעט פרפאן לשחק והשתתף בסך הכל ב-9 משחקים במשך כל העונה. באוגוסט 2015 עבר פרפאן לקבוצת אל-ג'זירה מליגת העל של איחוד האמירויות תמורת סכום של כ-6 מיליון יורו, אחרי שכבש 39 שערים בשמונה עונותיו בשאלקה. פרפאן היה שותף לזכייתה של אל ג'זירה בגביע המקומי בעונת 2015/16. פרפאן עזב את הקבוצה ב-19 באוקטובר 2016.
ב–28 בינואר 2017 חתם פרפאן במדי לוקומוטיב מוסקבה והיה שותף לזכייתה של הקבוצה בגביע הרוסי בתום העונה. בעונה שלאחר מכן זכה עם הקבוצה באליפות הליגה הרוסית לראשונה אחרי 14 שנה.
ב–22 במרץ 2021 חתם פרפאן באליאנסה לימה, ב–16 בדצמבר 2022 עזב את הקבוצה ופרש מכדורגל מקצועני.
קריירה > נבחרת

פרפאן נחשב כיום לשחקן מפתח של הנבחרת הפרואנית. מאז הופעת הבכורה שלו בפברואר 2003, הוא שיחק עבור נבחרתו מעל ל-40 משחקים. את טורניר המוקדמות הדרום אמריקני לקראת מונדיאל 2006, פרפאן סיים במקום השני בטבלת מלכי השערים, לאחר שכבש 7 שערים. באפריל 2008 הוא הושעה לשנה וחצי מן הנבחרת הלאומית, אך לאחר 3 חודשים ב-3 ביולי 2008, אחרי חקירה מעמיקה ועובדות חדשות, השעייתו בוטלה והוטל עליו קנס כספי בסך 10,000 דולר.
הערות שוליים

↑  אג'ידה בדרך לגלאטסראיי, אידריסו ממשיך להידרדר, באתר ONE‏, 14 באוגוסט 2015
| נבחרת פרו – קופה אמריקה 2007 |
| --- | --- | --- |
|  1 בוטרון •  2 וייאלטה •  3 אקסייטה •  4 וילצ'ס •  5 רודריגס •  6 הררה •  7 סספדס •  8 בסלאר •  9 גררו •  10 מאריניו •   11 סונייגה •  12 פורסיית' • 13 דה לה האסה •  14 פיסארו • 15 ויימארין • 16 מנדוסה • 17 פרפאן • 18 גרסיה • 19 איסמודס • 20 חימנס • 21 פלורס • 22 גאליקיו • מאמן: אוריבה |  1 בוטרון •  2 וייאלטה •  3 אקסייטה •  4 וילצ'ס •  5 רודריגס •  6 הררה •  7 סספדס •  8 בסלאר •  9 גררו •  10 מאריניו •   11 סונייגה •  12 פורסיית' • 13 דה לה האסה •  14 פיסארו • 15 ויימארין • 16 מנדוסה • 17 פרפאן • 18 גרסיה • 19 איסמודס • 20 חימנס • 21 פלורס • 22 גאליקיו • מאמן: אוריבה | פרו |
| נבחרת פרו – קופה אמריקה 2015 (מקום שלישי) |
| --- | --- | --- |
|  1 גאלסה •  2 סספדס •  3 ריוחאס •  4 רקנה •  5 סמבראנו •  6 ורגאס •  7 אורטאדו •  8 קואבה •  9 גררו •  10 פרפאן •   11 ריינה •  12 פני • 13 רטאמוסו •  14 פיסארו • 15 ראמוס • 16 לובאטון • 17 אדווינקולה • 18 קרייו • 19 יוטון • 20 סנצ'ס • 21 באיון • 22 אסקואס • 23 ליבמן • מאמן: גארקה |  1 גאלסה •  2 סספדס •  3 ריוחאס •  4 רקנה •  5 סמבראנו •  6 ורגאס •  7 אורטאדו •  8 קואבה •  9 גררו •  10 פרפאן •   11 ריינה •  12 פני • 13 רטאמוסו •  14 פיסארו • 15 ראמוס • 16 לובאטון • 17 אדווינקולה • 18 קרייו • 19 יוטון • 20 סנצ'ס • 21 באיון • 22 אסקואס • 23 ליבמן • מאמן: גארקה | פרו |
| נבחרת פרו – מונדיאל 2018 |
| --- | --- | --- |
|  1 גאלסה •  2 רודריגס •  3 קורסו •  4 סנטמריה •  5 אראוחו •  6 טראוקו •  7 אורטאדו •  8 קואבה •  9 גררו •  10 פרפאן •   11 רואידיאס •  12 קאסדה • 13 טאפיה •  14 פולו • 15 ראמוס • 16 קרטחנה • 17 אדווינקולה • 18 קרייו • 19 יוטון • 20 פלורס • 21 קרבאיו • 22 לויולה • 23 אקינו • מאמן: גארקה |  1 גאלסה •  2 רודריגס •  3 קורסו •  4 סנטמריה •  5 אראוחו •  6 טראוקו •  7 אורטאדו •  8 קואבה •  9 גררו •  10 פרפאן •   11 רואידיאס •  12 קאסדה • 13 טאפיה •  14 פולו • 15 ראמוס • 16 קרטחנה • 17 אדווינקולה • 18 קרייו • 19 יוטון • 20 פלורס • 21 קרבאיו • 22 לויולה • 23 אקינו • מאמן: גארקה | פרו |
| נבחרת פרו – קופה אמריקה 2019 (מקום שני) |
| --- | --- | --- |
|  1 גאלסה •  2 אברם •  3 קורסו •  4 סנטמריה •  5 אראוחו •  6 טראוקו •  7 אורטאדו •  8 קואבה •  9 גררו •  10 פרפאן •   11 רואידיאס •  12 קאסדה • 13 טאפיה •  14 פולו • 15 סמבראנו • 16 פרטל • 17 אדווינקולה • 18 קרייו • 19 יוטון • 20 פלורס • 21 אלברס • 22 קאיינס • 23 גונסאלס • מאמן: גארקה |  1 גאלסה •  2 אברם •  3 קורסו •  4 סנטמריה •  5 אראוחו •  6 טראוקו •  7 אורטאדו •  8 קואבה •  9 גררו •  10 פרפאן •   11 רואידיאס •  12 קאסדה • 13 טאפיה •  14 פולו • 15 סמבראנו • 16 פרטל • 17 אדווינקולה • 18 קרייו • 19 יוטון • 20 פלורס • 21 אלברס • 22 קאיינס • 23 גונסאלס • מאמן: גארקה | פרו |
כריסטיאן ליי

כריסטיאן ליי (בגרמנית: Christian Leye; נולד ב-6 באפריל 1981) הוא פוליטיקאי גרמני. הוא חבר בבונדסטאג הגרמני של מדינת נורדריין-וסטפאליה.
קריירה

לי הוא יושב ראש מפלגת די לינקה במדינת נורדריין-וסטפאליה מאז 2016. הוא התמודד באזור הבחירה Duisburg II בבחירות הכלליות בגרמניה 2021, וזכה במושב בבונדסטאג ברשימת המפלגה.
ליי ייסד את העמותה למפלגה החדשה של זארה וגנקנכט – מפלגת BSW. במסיבת עיתונאים ב-23 באוקטובר 2023 הוא הודיע כי יעזוב את השמאל ויצטרף למפלגה
הערות שוליים

↑  "Deutscher Bundestag – Christian Leye". Deutscher Bundestag (בגרמנית). נבדק ב-2021-10-03.
1 2  ""Das fühlt sich schon etwas komisch an"". Die Zeit (בגרמנית). נבדק ב-2021-10-28.
↑  "Linke: Christian Leye zittert um Einzug in den Bundestag". www.waz.de (בגרמנית). 2021-09-26. נבדק ב-2021-10-14.
↑  "Wagenknecht: A far-left challenge to Germany's far-right AfD – DW – 10/23/2023". dw.com (באנגלית). נבדק ב-2023-10-23.
| --- | --- |
בקרת זהויות :  GND: 1339025132  VIAF: 4627172398386919440009   WorldCat (עם VIAF): 4627172398386919440009 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטיאן ליי".
לב של מלאך

| --- | --- |
כרזת הסרט
כרזת הסרט
 מבוסס על:  אירועים אמיתיים
 בימוי:  ג'ון גאן
 הופק בידי:  רוי לי, דייב מתיוס, שרה ג'ונסון
 תסריט:  מג טילי, קלי פרמון קרייג
 עריכה:  פרקר אדמס
 שחקנים ראשיים:  הילרי סוונק אלן ריצ'סון
 מוזיקה:  פנצ'ו בורגוס גויזטה
 צילום:  מיה בנקוביץ
 מדינה:  ארצות הברית ארצות הברית
 חברת הפקה:  Vertigo Entertainment, Kingdom Story Company 
 חברה מפיצה:  סרטי ליונסגייט
 הקרנת בכורה:  28 בפברואר 2024
 משך הקרנה:  118 דקות
 שפת הסרט:  אנגלית
 סוגה:  סרט דרמה 
 מקום התרחשות:  לואיוויל 
 תקציב:  12-13 מיליון דולר
 הכנסות:  20.5 מיליון דולר
 אתר רשמי
 דף הסרט ב־IMDb
 
לב של מלאך (באנגלית: Ordinary Angels) הוא סרט דרמה אמריקאי משנת 2024 בבימויו של ג'ון גאן, עם הילרי סוונק ואלן ריצ'סון בתפקידים ראשיים.
התסריט מבוסס על מקרה אמיתי – אישה וקהילה מתגייסים ללא תמורה לעזור לאב אלמן במצוקה כלכלית שבתו זקוקה לניתוח דחוף להצלת חייה.
תקציר העלילה

אד שמיט (אלן ריצ'סון) הוא אלמן שזה עתה איבד את אשתו תרזה (איימי אקר). יש להם שתי בנות – אשלי (סקייווקר יוז) בת 8 ומישל (אמילי מיטשל) בת 5.
הם גרים בעיר לואיוויל בקנטקי ואד מתפרנס בקושי מעבודות שיפוצים. מישל לוקה במחלת אטמות דרכי המרה (אנ') שפוגעת בתפקוד הכבד וגורמת לשחמת הכבד עם גרד קשה, צהבת והקאות דמיות, ותזדקק בעתיד הקרוב להשתלת כבד. אמו של אד, ברברה (שרה טראביס) עוברת לגור אצלו כדי לעזור לו עם הבנות.
שרון סטיבנס (הילרי סוונק) היא גרושה בעלת מספרה בעיר יחד עם רוז (טאמאלה ג'ונס). היא מרבה לצרוך משקאות אלכוהולים ורוז מבקשת ממנה להשתתף בקבוצת אלכוהוליסטים אנונימיים. שרון מבקרת שם פעם בודדת. בנה דרק (דמפסי בריק) מתכחש לה והיא רוצה לעשות משהו בחייה. כאשר היא רואה בעיתון המקומי כתבה על משפחת שמיט היא מתגייסת לעזור, נוכחת בטקס הקבורה ומגייסת בין לקוחותיה 3200 דולר אותם היא מביאה לאד הנדהם.
שרון מתחבבת על הבנות שמוצאות בה תחליף לאם. לאחר סופת טורנדו בעיר יש צורך במשפצי גגות ושרון משכנעת קבלנים לשכור את שירותיו של אד, הוא מתחיל להרוויח כסף אך זה לא מספיק. יש לו חוב של 400.000 דולר לבית החולים ושרון משכנעת את הנהלת בית החולים לוותר לו על החוב.
שרון מארגנת שידור של כתבי הטלוויזיה מבית המשפחה אך אד לא רוצה בזאת ומגרש אותם מביתו. באחד הלילות שרון שומרת על הבנות, נכנסת למטבח, שותה בירה ומשתכרת. אד מחזיר אותה הביתה ומנתק קשר.
מצבה של מישל מתדרדר, היא זקוקה להשתלת כבד שיכולה להתבצע רק במרכז ההשתלות באומהה שנמצא במרחק 1100 קילומטר. שרון מגייסת כספים דרך הטלוויזיה לניתוח ולמטוס פרטי. בעזרת פגישות עם אלכוהוליסטים אנונימיים היא מפסיקה לשתות.
בעת גל הקור הכבד בצפון אמריקה (אנ') אד מקבל טלפון מאומהה: נמצא כבד מתאים להשתלה עבור מישל. בחוץ משתוללת סופת שלג עזה, הכבישים חסומים ושדה התעופה נסגר. הוא מתקשר עם שרון וזו מתחילה להפעיל את כולם דרך משדרי הטלוויזיה. אד נתקע עם מישל בגזע עץ שחוסם את הדרך. טייס הליקופטר שלחם בווייטנאם מסכים להטיס אותם לנמל התעופה והכומר מגייס את חברי הקהילה ואת תושבי העיר לגרוף את השלג מחצר הכנסייה ובכך לאפשר את נחיתת ההליקופטר. מאות תושבים מגיעים לסייע בעבודה, בהם גם דרק שמתחבק עם שרון. ההליקופטר נוחת ואד ומישל מגיעים בזמן לנמל התעופה שם נשמר להם מסלול המראה מיוחד. הם ממריאים לאומהה, שם מתבצעת השתלת הכבד בהצלחה.
בסיום מופיעים צילומים של האנשים האמיתיים. מישל גדלה, מסיימת קולג' ומתחתנת. לא מוזכר שהיא נפטרה בשנת 2021 בגיל 30.
צוות השחקנים

| שם השחקן | שם הדמות | הערות |
| --- | --- | --- |
| הילרי סוונק | שרון סטיבנס |  |
| אלן ריצ'סון | אד שמיט |  |
| ננסי טראביס | ברברה | סבתא |
| טאמלה ג'ונס | רוז | ספרית |
| איימי אקר | תרזה שמיט |  |
| דרו פאוול | דייב | כומר |
| אמילי מיטשל | מישל שמיט |  |
| סקייווקר יוז | אשלי שמיט |  |
| דמפסי בריק | דרק |  |
וירג'ין ריבר (סדרת טלוויזיה)

| --- | --- |

כרזת הסדרה מאתר האינטרנט של נטפליקס
 סוגה:  סרט רומנטי, סדרת דרמה, סדרה המבוססת על ספר 
 שחקנים:  אלכסנדרה ברקנרידג'  קולין לורנס  ג'ני קופר  לורן האמרסליי  טים מת'סון  מרטין הנדרסון  אנט אוטול  בנג'מין הולינגסוורת' 
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  64 (נכון ל־19 בדצמבר 2024) 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  6 בדצמבר 2019 – הווה 
 קישורים חיצוניים
 אתר רשמי
 דף התוכנית ב-IMDb
 
וירג'ין ריבר (באנגלית: Virgin River) היא סדרת דרמה רומנטית טלוויזיונית המשודרת בנטפליקס ומבוססת על ספר באותו השם של הסופרת רובין קאר. בסדרה מככבים אלכסנדרה ברקנרידג' ומרטין הנדרסון. הסדרה מצולמת בקולומביה הבריטית ובונקובר, קנדה.
הסדרה עלתה לראשונה בנטפליקס ב-6 בדצמבר 2019. עשרת הפרקים של העונה החמישית שודרו בנטפליקס ב-7 בספטמבר 2023. שני פרקים נוספים של העונה החמישית, המוקדשים לחג המולד, שודרו בנטפליקס ב-30 בנובמבר 2023.
העונה השישית עלתה לשידור ב-19 בדצמבר 2024.
הסדרה חודשה לעונה שביעית.
עלילה

העלילה עוקבת אחרי מלינדה "מל" מונרו (אלכסנדרה ברקנרידג') שעוברת לצפון קליפורניה, לעירה בשם "וירג'ין ריבר" על מנת לשמש כאחות. היא משאירה מאחוריה זכרונות כואבים (לידה שקטה ומות בעלה) ומנסה להתחיל מחדש. אך החיים בעיירה לא פשוטים כמו שהם נראים. דמות נוספת בסדרה ג'ק שרידן (מרטין הנדרסון) חייל מארינס לשעבר, שמנהל בר בעיירה וגם לו לא מעט סודות על עברו.
צוות השחקנים והדמויות > דמויות משניות

לילי (לינדה בויד) - חברה של הופ. נוטשת את התינוקת שלה קלואי בתחילת הסדרה אך בהמשך בתה באה לעזור לה והן מטפלות בתינוקת יחד. בעלה באק נפטר. נפטרת מסרטן הלבלב בסוף העונה השלישית.
קוני (ניקולה קבנדיש) - חברה של הופ. מטפלת באחייניתה, ולוקחת על עצמה את המאפייה של פייג' לאחר שזו נאלצת לברוח. עוזרת לפריצ'ר לטפל בכריסטופר.
מיוריאל (טריל רוטרי) - חברה של הופ.
ג'ו אלן (דווית וולש) - חברה של הופ ובעלת אכסניה בעיירה.
ווס ואחיו התאום וינס (סטיב בצ'יק) וס הוא בעלה האלים של פייג' ווינס הוא אחיו התאום החוטף את כריסטופר וזה שירה בג'ק שרידן.
מארק מונרו (דניאל גיליס) - בעלה של מל, שנהרג בתאונת דרכים.
קלוין (דייוויד קיוביט) - פושע, בעל חווה למכירת סמים
מליסה מונטגומרי (ברברה פולארד) - (עונה 4 ואילך) המנהלת האמיתית של עסק הסמים אשר משקיעה כספים בפארק הקרוואנים של ג'ק מתוך מטרה שישמש מקום להלבנת כספים.
טארה אנדרסון (סטייסי פרבר) - הבת של לילי, לוקחת את קלואי, התינוקת תחת חסותה כאשר לילי נפטרת והן גרות בחווה.
אווה אנדרסון (ליבי אוסטר) - (עונה 5) הבת של לילי ואחות של טארה.
אוורט (ג'ון אלן נלסון) (עונות 5-6) - אביה של מל.
אמליה שרידן (גבריאל רוז) (עונות 5-6) - אמם של ג'ק וברי שרידן.
לארק (אליס גייטיאן) - (עונות 5-6) - חברתו של בריידי.
ג'סיקה רות' - שרה (עונה 6) - אמה של מל בפלאשבקים משנות ה-70.
קאלום קר - אוורט (עונה 6) - אביה של מל בפלאשבקים משנות ה-70.
סקירת הסדרה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 6 בדצמבר 2019 | 6 בדצמבר 2019 |
|  | 2 | 10 | 10 | 27 בנובמבר 2020 | 27 בנובמבר 2020 |
|  | 3 | 10 | 10 | 9 ביולי 2021 | 9 ביולי 2021 |
|  | 4 | 12 | 12 | 20 ביולי 2022 | 20 ביולי 2022 |
|  | 5 | 12 | 10 | 7 בספטמבר 2023 | 7 בספטמבר 2023 |
|  | 5 | 12 | 2 | 30 בנובמבר 2023 | 30 בנובמבר 2023 |
הערות שוליים

↑  Nellie Andreeva,Denise Petski, Nellie Andreeva, Denise Petski, ‘Virgin River’: Alexandra Breckenridge, Martin Henderson, Tim Matheson & Annette O’Toole To Star In Netflix Series, Deadline, ‏2018-12-19 (באנגלית אמריקאית)
↑  Filmed in Vancouver - Virgin River, www.destinationvancouver.com (באנגלית אמריקאית)
↑  Kasey Moore, Virgin River Season 5 Begins Filming; Will Be 12 Episodes, What's on Netflix, ‏2022-07-18 (באנגלית)
↑  Wildfires Threaten Town in First ‘Virgin River’ Season 5 Trailer, Netflix Tudum (באנגלית)
↑  Yes, ‘Virgin River’ Will Return for a Sixth Season, Netflix Tudum (באנגלית)
↑  שרון גולן מאירי, ‏מה בעצם קורה ב"וירג'ין ריבר"?, באתר ‏מאקו‏, 3 בדצמבר 2020
↑  שרון גולן מאירי, ‏מי האיש החפץ מוות, באתר ‏מאקו‏, 21 ביולי 2021
המסדר המוולווי

| --- | --- |
סמל המסדר המוולווי

 משרד ראשי:  קוניה, טורקיה
 מטה הארגון:  קוניה 
 מייסדים:  חוסאם א-דין שלבי, כארימודין בקטאמור, סולטאן ולד
 תקופת הפעילות:  המאה ה-13 – הווה
 https://mevlana.net
 
המסדר המֶוְולֶוִוי (בטורקית: Mevlevi Dergahi, או: Mevlevilik; בפרסית: طریقت مولویه, תעתיק: טריקת מולויה, הגייה: מָאוּלָוִויֶיה) הוא מסדר סופי שמקורו בקוניה שבטורקיה (לשעבר בירת סולטנות רום) אשר נוסד על ידי חסידיו של ג'לאל א-דין רומי, משורר, מיסטיקן ותאולוג סופי, פרסי בן המאה ה-13. המוולווים ידועים גם בכינוי "הדרווישים המסתחררים" בשל התרגול המפורסם שלהם של הסתחררות תוך כדי ביצוע זיקר (הזכרת אללה) וסמאע. דרוויש הוא כינוי נפוץ לתלמידי הדרך הסופית.
עקרונות ופרקטיקות

בעקבות רומי, המוולוים מדגישים שהאהבה היא ערך מרכזי באסלאם.
המלומד הסופי, השייח' שפיק ג'אן (טו') (1909–2005) כתב: "רומי אומר לנו להעמיד את אהבת האל בראש סדר העדיפויות, להימנע מלהיצמד לאות הכתובה בחוק במקום לרוחו [של החוק], למצוא את מהות האמונה, ולהעלות את אמונתנו מרמת החיקוי לרמת ההגשמה".
בנוסף לפולחן האסלאמי המחייב, ישנן במסדר המוולווי כמה פרקטיקות רוחניות והעיקריות שהן:
לימוד הקוראן ויצירותיו של רומי ובמיוחד את יצירת המופת שלו, מת'נווי (אנ').
מוראקבה, שאיפה להגיע לאיחוד טרנסצנדנטלי עם אללה.
חניכה על ידי ובהובלת שייח'.
סמאע, טקס הריקוד המסתחרר.
זיכר, קריאת שמותיו של אללה (סגולה לטיהור הלב.
אדאב (אנ'), קוד ההתנהגות. של האסלאם בכלל ושל המסדר, בפרט. כמו: אדיבות ודיסקרטיות, מתינות בדעות ובדיבור. בפגישה עם חבר מסדר מניחים את יד ימין על הלב ומטים קלות את הראש, כדי להביע "אתה בליבי". לחיצת היד מלֻווה בנשיקה על גב היד כדי להביע כבוד הדדי ושוויון.
חניכה

מי שרוצה להיות חבר המסדר ולהעמיק בלימודיו כדי לקחת חלק פעיל במסדר ובהדרכת אחרים חייב לעבור את השלבים הבאים:
חניכה > שלב מקדים

צעיר הרוצה בחניכה חייב באישור הוריו, להיות רווק ומי שידוע, או אוּשר כבעל תכונות אופי מתאימות ובעיקר משמעת עצמית. לאחר שהביע את רצונו, השייח' מסביר לו את הקשיים בדרך ורק אם הוא מתעקש, הוא מורשה להיכנס לבית המסדר, מקום החניכה, כדי להתבונן במשך מספר ימים בחניכים שבמקום. הוא מקבל מזון ומים, אך איש לא מדבר עמו כדי להימנע מכל השפעה והוא יכול לעזוב בכל רגע שירצה.
חניכה > ניסיון

אם המועמד מחליט להישאר, השייח' החונך משוחח עמו והוא מתקבל למסדר בטקס בו מוענק לו כובע פולחן מוולווי. מרגע זה נמצא המועמד בתקופת ניסיון בת 18 יום, במהלכה היה אמור לשהות עם בגדיו שלו. המועמד חייב לבצע 18 מטלות שונות שכל אחת מהן נבדקת על ידי אחר, כמו: שטיפת כלים, הכנת מיטה, ניקיון הבית, כביסה, קניות והיגיינת חדר האמבטיה.
חניכה > חניכה

החניכה נמשכת 1,001 ימים שבמהלכם הוא עובר אימון "משמעת עצמית"וכן חינוך באוריינות, שכן ידיעת השפה הערבית היא תנאי לקריאה וידיעת הקוראן, חדית'ים ופיקה (המשפט המוסלמי). בנוסף החניך לומד שפה וספרות פרסית וטורקית, כדי לאפשר לו לקרוא את כתביו של רומי. בהתאם לכישוריו האישיים ולכישרונו, הוא יכול ללמוד לנגן על כלי או לשיר בטקסים.
היסטוריה > ייסוד

המסדר הוקם לאחר מותו של רומי ב-1273 על ידי תלמידו חוסאם א-דין שלבי (אנ'), שמת כאחת-עשרה שנים מאוחר יותר. יורשו היה תלמיד אחר של רומי כארימודין בקטאמור (Karîmuddîn Bektamor), שמת לאחר שמונה שנים נוספות. רק לאחר מכן, נבחר בנו של רומי סולטאן ולד (אנ') למנהיג של המוולווים. בזמנם נבנה המאוזוליאום של רומי בקוניה, שעד היום מהווה מקום עלייה לרגל (גם הם קבורים שם).
בהנהגת נכדו של רומי, בנו של חוסם א-דין, אולו עריף צ'לבי, המסדר התרחב (עם מנהיגים שמונו לעיירות ואזורים אחרים) . בסופו של דבר, היו 114 מבנים או מתחמי בניינים של המסדר ברחבי האימפריה העות'מאנית ובכללם: בבלגרד, אתונה, קהיר, מכה, בגדד, דמשק ותבריז.
המסדר התבסס באימפריה העות'מאנית כאשר דוולט חטון, צאצאית של הסולטן ולד, נישאה לבאיזיט הראשון ובנם מהמט הראשון צ'לבי מונה לסולטן הבא, והעניק יתרונות רבים למסדר. רבים מחברי המסדר שירתו בתפקידים רשמיים שונים בתוך האימפריה. [דרוש מקור]
היסטוריה > ראש המסדר – מקאם-י צ'לבי

האחריות על מסדר מוולווי עוברת מדור לדור בין הצאצאים הזכרים של רומי. ראש המסדר מכונה מקאם-י צֶ'לֶבִּי (בטורקית: Maqâm-i Chelebi) שפירושו מלומד, אצילי, או אף "איש אלוהים".
עדיפות ניתנת לבן הבכור של המקאם-י צ'לבי הקודם, בן אחר (אם הבכור לא רוצה או לא מסוגל למלא את האחריות, או חסר תמיכה לבחירה) ואם אין בן אחר, פועלים על פי המסורת המוולווית (בן הראש שקדם, אח של הראש וכן הלאה). בשלהי התקופת העות'מאנית, המסדר היה נתון למרות הממשלה והסולטאן היה מעורב באישור המינוי.
המקאם-י צ'לבי אינו בהכרח דמות רוחנית וחכם יוצא דופן שכן זה תפקידו של סגנו: מורשיד (אנ') המנהיג והמדריך הרוחני של המסדר. למקאם-י צ'לבי יש בעיקר סמכות מינהלית לקבל החלטות חשובות כדי להגן על המסדר ועל חבריו, לקדם את מסורת מוולווי ולפתח את מוסדות המסדר.
המקאם-י צ'לבי הנוכחי הוא פארוק חמדאן צ'לבי (Faruk Hemdem Çelebi) המכהן גם נשיא קרן מוולווי הבין-לאומית (mevlana foundation), קרן טורקית לתרבות וחינוך.
יחס הממשלה הטורקית למאולוויה ולסמאע > הגדוד המוולווי

במהלך מלחמת העולם הראשונה שירת גדוד מוולווי בסוריה ובארץ ישראל תחת הארמייה הרביעית. הגדוד שמנה כ-800 דרווישים הוקם בדצמבר 1914 בקוניה ונשלח לדמשק. בסוף אוגוסט 1916 הצטרף אליהם מחזור נוסף של טירונים אך היחידה לא נטלה חלק במלחמה ופורקה בסוף ספטמבר 1918.
יחס הממשלה הטורקית למאולוויה ולסמאע > הוצאה מחוץ לחוק

בשנת 1925, כתוצאה ממדיניות החילון של אטאטורק, הכריזה הממשלה הטורקית על כל הארגונים הסופיים בטורקיה בלתי חוקיים. כל המבנים של המסדר הולאמו והפכו למסגדים, מוזיאונים או מוסדות לימוד.
תלמידים רבים שימרו את המסורת, במפגשים פרטיים, אך הם התמקדו בעיקר במוזיקה ובשירים ופחות במסורות הרוחניות והדתיות. שימור מסורת הריקודים המסוחררים, ללא ההקשר הדתי, הפך לאטרקציה תיירותית מסחרית.
יחס הממשלה הטורקית למאולוויה ולסמאע > היתר להתארגנות מחדש וטקסים

בשנת 1953 התירה ממשלת טורקיה לערוך הופעות של סמאע במבנים כמו: ספריות, אולמות ספורט אצטדיון וב-17 בדצמבר 1956, יום מותו של רומי, הותר לראשונה לערוך ליד קברו את חגיגת שבי ארוס (טו'), "ליל הנישואין", ליל האיחוד הטרנסצדנטלי של רומי עם אללה.בשנות ה-90 של המאה ה-20 הוקלו ההגבלות וקמו מחדש קבוצות פרטיות שמבססות מחדש את האופי הרוחני, המקורי של טקסי הסמאע.
הגעת מסדר מוולווי למערב

במחצית השנייה של המאה העשרים, ראו אור תרגומים לאנגלית של שירתו של רומי (במיוחד מאת קולמן בארקס (אנ')). בשנות ה-70, החל שייח' סולימאן הייאטי לוראס (Suleyman Hayati Loras), המכונה דֶדֶה (Dede) להגיע לארצות הברית, קנדה ואירופה והוא הדריך "לא מוסלמים" בתורת המסדר. לאחר כמה שנים, הוא אף מינה כמה מתלמידיו (ה"לא מוסלמים") לשמש כמדריכים של המסדר המוולווי, וביניהם: רישאד פילד (אנ'), דייוויד בלאק (David Bellak) וכביר אדמונד הלמינסקי (אנ'). בנוסף, שלח דדה את בנו ג'לאלדין לוראס (Jelaleddin Loras) לחיות וללמד בארצות הברית. דייוויד בלאק התיישב ב-1982 באדינבורו שבסקוטלנד והקים שם מרכז מוולווי.
כביר הלמינסקי חי ופועל בקליפורניה, שם הקים יחד עם אשתו קמילה את הוצאת ספרים "Threshold Books" ואת מרכז הסוּפיות "Threshold Society". הוא סופר, מתרגם, ומורה רוחני. בשנת 1990 קיבל ממסדר הוולווים מעמד רשמי של שייח'. הוא חיבר ותרגם ספרים רבים על סופיזם ושירת רומי וכן כתב ספרים בניסיון לשלב התורות סופיות עם החיים המודרניים.
קמילה הלמינסקי, אף היא סופרת ומורה רוחנית היא הראשונה שתרגמה חלק משמעותי מהקוראן לאנגלית, וכתבה ספרים חשובים על נשים בסופיזם. בני הזוג מפתחים תוכניות מסגרת לתרגול ולימוד הסופיזם וספריהם תורגמו לשפות רבות והם מקיימים קשרים עם מורים סופים מזרמים שונים בטורקיה, הודו, פקיסטן, מרוקו וסוריה. הם מקיימים סדנאות, הרצאות, ופעילויות נוספות בתחום הסופיות ברחבי העולם ונחשבים דמויות מרכזיות בהפצת הסופיות במערב.
מאז שנות ה-90 הם יוזמים סיורים והופעות של להקות דרווישים מחוללים ברחבי ארצות הברית.
הגעת מסדר מוולווי למערב > נשים במסדר מוולווי

קמילה הלמינסקי מסבירה בספרה, "נשות סופיות, אוצר נסתר" (Women of Sufism, A Hidden Treasure), שלרומי היו מספר תלמידות וכי "בימים הראשונים של מסדר מוולווי, נשים וגברים היו מתפללים, חולקים שיחות רוחניות ומסתחררים זה בחברתו של זה... ככל שחלפו המאות, נשים החזיקו סמאע משלהן וגברים חוללו בזיכר בנפרד מנשים". באותו ספר, קמיל הלמינסקי מציגה מכתב משנת 1991 מג'לאלאדין צ'לבי שעמד בראש המסדר, ובו העניק רשות לגברים ולנשים להתערבל שוב יחד בטקסי מוולווי מעורבים.
ראו גם

מוראקבה
סמאע
זיכר
הערות שוליים

↑  Gölpınarlı, Abdülbâki (2017). Mevlevî Âdâb ve erkâni. İnkılap Kitabevi.
↑  Can, Şefik (2005). Fundamentals of Rumi's Thought: A Mevlevi Sufi Perspective. Light.
↑  Helminski, Kabir (1999). The Knowing Heart: A Sufi Path of Transformation. Shambhala.
1 2 3  Mevlevi Order & Sema, International Mevlana Foundation (באנגלית)
1 2 3 4 5 6 7 8  About the Mevlevi Order, www.dar-al-masnavi.org
↑  Gölpınarlı, Abdülbâki (2017). Mevlevî Âdâb ve erkâni. İnkılap Kitabevi.Gölpınarlı, Abdülbâki (2017).
1 2  Views About Suleyman Dede, www.dar-al-masnavi.org
↑  The Mevlevis, a mystical sect of Anatolia, Hürriyet Daily News, ‏2014-12-13 (באנגלית)
↑  Mevlevi Regiment of Great War (באנגלית)
↑  Anne Fremantle, The Whirling Dervishes, 5 מאי 1976
↑  Miller, Bruce (2017). Rumi Comes to America. Miller eMedia.
↑  Kabir and Camille Helminski, Threshold Society Founders, The Threshold Society, ‏2011-02-03 (באנגלית)
1 2  Kabir and Camille Helminski, Threshold Society Founders, The Threshold Society, ‏2011-02-03 (באנגלית)
↑  Embracing Both Worlds: The Whirling Dervishes in America: The Mevelvi Ensemble with Kani Karaca, Recorded Live at Harvard University & the University of Arizona. Threshold Productions.
↑  Helminski, Camille (2003). Women of Sufism, A Hidden Treasure. Shambhala.
| --- | --- |
בקרת זהויות :  NLI: 987007529308405171  BNE: XX5210988  BnF: cb13162668r (data)  GND: 4387226-8  LCCN: sh85084471  MusicBrainz: 92a8146b-fe8c-492e-bbc2-602f65f68d11  SUDOC: 027224864  TDVİA: mevleviyye 
המאוזילאום בקוניה
אתאטורק (1923) עם חברי מסדר מוולווי, לפני שהממסד שלהם הפך לבלתי חוקי.
השייח' סולימאן לוראס עם דייוויד בלאק
ליזל הובר

| --- | --- |

ליזל הובר, 2013
 לידה:  21 באוגוסט 1976 (בת 48) דרבן, דרום אפריקה 
 מדינה:  דרום אפריקה/ארצות הברית
 גובה:  1.80 מ'
 יד חובטת:  ימין
 פעילות כמקצוענית:  1993–2017 (כ־24 שנים)
 סה"כ פרסים שצברה:  6,303,795 דולר אמריקאי 
 יחידים
 מאזן קריירה:  175-159
 דירוג שיא:  131 (1999)
 זכיות בטורנירים:  0
 זוגות
 מאזן קריירה:  395-790
 דירוג שיא:  1 (2006)
 זכיות בטורנירים:  64
 שיאי גראנד סלאם
 זכיות 7 (5 זוגות נשים, 2 זוגות מעורבים)
 אליפות אוסטרליה הפתוחה:  הסיבוב השלישי
 אליפות צרפת הפתוחה:  הסיבוב השני
 וימבלדון:  הסיבוב השני
 אליפות ארצות הברית הפתוחה:  הסיבוב הראשון
 
ליזל הובר (באנגלית: Liezel Huber; ‏ נולדה ב-21 באוגוסט 1976) טניסאית עבר אמריקאית ילידת דרום אפריקה. היא זכתה להצלחות בתחרויות זוגות נשים וזוגות מעורבים בהם זכתה 7 פעמים בתחרויות גראנד סלאם.